CELEX: 32017R1422
Language: lv
Date: 2017-08-04 00:00:00
Title: Komisijas Īstenošanas regula (ES) 2017/1422 (2017. gada 4. augusts) par Eiropas Savienības references centra izraudzīšanu atbildībai par zinātnisko un tehnisko ieguldījumu tīršķirnes vaislas liellopu snieguma pārbaudes un ģenētiskās izvērtēšanas metožu saskaņošanā un uzlabošanā (Dokuments attiecas uz EEZ. )

5.8.2017   
            
            
               LV
            
            
               Eiropas Savienības Oficiālais Vēstnesis
            
            
               L 204/78
            
         KOMISIJAS ĪSTENOŠANAS REGULA (ES) 2017/1422
   (2017. gada 4. augusts)
   par Eiropas Savienības references centra izraudzīšanu atbildībai par zinātnisko un tehnisko ieguldījumu tīršķirnes vaislas liellopu snieguma pārbaudes un ģenētiskās izvērtēšanas metožu saskaņošanā un uzlabošanā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2016. gada 8. jūnija Regulu (ES) 2016/1012 par zootehniskajiem un ģenealoģiskajiem nosacījumiem dzīvnieku audzēšanai, tīršķirnes vaislas dzīvnieku, krustojuma vaislas cūku un to reproduktīvo produktu tirdzniecībai Savienībā un ievešanai tajā, un ar ko groza Regulu (ES) Nr. 652/2014, Padomes Direktīvas 89/608/EEK un 90/425/EEK un atceļ konkrētus aktus dzīvnieku audzēšanas jomā (“Dzīvnieku audzēšanas regula”) (1), un jo īpaši tās 29. panta 1. punktu,
   tā kā:
   
               (1)
            
            
               Komisijas Zootehnikas darba grupas 2016. gada 15. novembra sanāksmē dalībvalstu eksperti pauda vajadzību nepārtraukti veicināt tīršķirnes vaislas liellopu snieguma pārbaudes un ģenētiskās izvērtēšanas metožu saskaņošanu un uzlabošanu, ko izmanto šķirnes dzīvnieku audzētāju biedrības vai trešās personas, kuras šķirnes dzīvnieku audzētāju biedrības izraudzījušās.
            
         
               (2)
            
            
               Saskaņā ar Regulas (ES) 2016/1012 29. panta 3. punktu Komisija publicēja uzaicinājumu, lai varētu atlasīt un izraudzīt Eiropas Savienības references centru, kas atbild par zinātnisko un tehnisko ieguldījumu tādu metožu saskaņošanā un uzlabošanā, kas attiecas uz tīršķirnes vaislas liellopiem.
            
         
               (3)
            
            
               Minētā uzaicinājuma vajadzībām norīkotā vērtēšanas un atlases komisija secināja, ka Regulas (ES) 2016/1012 IV pielikuma 1. punktā noteiktajām prasībām atbilst Interbull Centre, kas varētu atbildēt par minētā pielikuma 2. punktā noteikto uzdevumu izpildi.
            
         
               (4)
            
            
               Tādēļ Interbull Centre jāizraugās par Eiropas Savienības references centru, kas atbild par zinātnisko un tehnisko ieguldījumu tīršķirnes vaislas liellopu snieguma pārbaudes un ģenētiskās izvērtēšanas metožu saskaņošanā un uzlabošanā. Saskaņā ar Regulas (ES) 2016/1012 29. panta 3. punktu izraudzīšanās rezultāts ir regulāri jāpārskata.
            
         
               (5)
            
            
               Šī regula būtu jāpiemēro no 2018. gada 1. novembra, kas atbilst Regulas (ES) 2016/1012 69. pantā noteiktajai piemērošanas dienai.
            
         
               (6)
            
            
               Šajā regulā paredzētie pasākumi ir saskaņā ar Zootehnikas pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Par Eiropas Savienības references centru, kas atbild par zinātniski tehnisko ieguldījumu tīršķirnes vaislas liellopu snieguma pārbaudes un ģenētiskās izvērtēšanas metožu saskaņošanā un uzlabošanā, ir izraudzīts
   
               Interbull Centre
            
         
               Dzīvnieku selekcijas un ģenētikas departaments
            
         
               Zviedrijas Lauksaimniecības zinātņu universitāte SLU
               
            
         
               Ulls väg 26
            
         
               Box 7023
            
         
               SE-750 07 Uppsala
            
         
               Zviedrija.
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2018. gada 1. novembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 4. augustā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 171, 29.6.2016., 66. lpp.